
Utilizarea sistemelor informatice și a datelor în procesele decizionale reprezintă un aspect fundamental în societatea secolului al XXI-lea.
Instituțiile organizatoare de învățământ beneficiază, în general, de un management care utilizează unul sau mai multe sisteme informatice. Acest lucru se datorează mai multor factori. O mare parte a acestora funcționează în mediul urban, care este mult mai bine conectat la tehnologie, spre deosebire de unitățile de învățământ din mediul rural. De asemenea, gestionarea unei instituții de învățământ presupune procesarea unei cantități semnificative de date, aceste având de multe ori de un grad ridicat de complexitate. (Banca Mondială)
Pentru a analiza care este rolul sistemelor informaționale în procesul de luare a deciziilor, trebuie să stabilim, pentru început, care sunt obiectivele principale ale acestuia. Enumerăm aici o serie dintre acestea. Considerăm relevante a fi obiectivele identificate în cadrul studiului realizat de Banca Mondială:
· Îmbunătățirea proceselor de colectare, procesare, stocare, analizare și diseminare a datelor în vederea adoptării unor politici bazate pe evidențe, respectiv a fundamentării unor analize pornind de la acestea;
· Coordonarea achizițiilor, procesării, analizării și diseminării informațiilor legate de managementul educațional;
· Raționalizarea fluxului de informații prin reducerea duplicatelor și introducerea datelor lipsă;
· Conectarea diferitelor sisteme informaționale și integrarea lor într-un singur sistem de colectare a datelor cantitative și calitative;
· Îmbunătățirea procesului de colectare a datelor în vederea adaptării la o evoluție constantă în ceea ce privește necesitatea strângerii de date;
· Îmbunătățirea accesului la informație pentru actorii din sistem, precum elevii, cadrele didactice, asociațiile profesionale, ONG-urile etc.;
· Creșterea transparenței sistemului de învățământ;
· Îmbunătățirea opțiunilor și a oportunităților pe care le au diferite tipuri de beneficiari ai învățământului;
· Îmbunătățirea participării individuale, respectiv a organizațiilor, la procesul de luare a deciziilor în mediul educațional.
În vederea realizării unui design pentru un sistem informațional de management educațional, instituțiile de învățământ, respectiv cele abilitate să administreze acest domeniu, ar trebui să pornească de la următorii pași, a fost descrisă încă din 2003 într-un raport UNESCO:
· Definirea obiectivelor de dezvoltare la nivel național, din acestea fiind identificate obiectivele naționale în domeniul educațional;
· Identificarea resursele necesare pentru implementarea și monitorizarea unei politici de operare a sistemului informațional de management educațional;
· Cartografierea datelor și cerințelor necesare pentru sprijinirea măsurilor necesare în atingerea obiectivelor stabilite; este necesară identificarea precisă a obiectivului și modului de utilizare a datelor colectate;
· Crearea bazelor de date necesare;
· Stabilirea modului de monitorizare și colectare a datelor pentru a corespund necesităților identificate;
· Colectarea datelor și informațiilor conform unor proceduri bine definite și asimilate de către personalul implicat în acest proces;
· Procesarea datelor colectate, inclusiv stabilirea unor proceduri de verificare a acestora pentru a asigura un grad ridicat de consistență și acuratețe;
· Diseminarea rezultatelor și generarea rapoartelor rezultate din prelucrarea și interpretarea datelor;
· Evaluarea rezultatelor prin stabilirea unui mecanism prin care să fie identificate carențele și punctele tari ale sistemului implementat.

